पहले हफ्ते में सिर्फ ₹50 करोड़ का कलेक्शन किया; कार्तिक की पिछली फिल्मों से कोसों दूर
Satyaprem Ki Katha Box Office Collection Day 7 - Crossed the Rs 50 crore in first week. कार्तिक आर्यन और कियारा आडवाणी स्टारर फिल्म 'सत्य प्रेम की कथा' ने पहले हफ्ते में 50 करोड़ रुपए का आंकड़ा पार लिया है। फिल्म ने रिलीज के सातवें दिन 3.95 करोड़ रुपए का कलेक्शन किया है
कार्तिक आर्यन और कियारा आडवाणी स्टारर फिल्म 'सत्य प्रेम की कथा' ने पहले हफ्ते में 50 करोड़ रुपए का आंकड़ा पार कर लिया है। फिल्म ने रिलीज के सातवें दिन 3.95 करोड़ रुपए का कलेक्शन किया है। फिल्म की ओपनिंग काफी अच्छी थी, लेकिन अब फिल्म की कमाई में गिरावट देखने को मिली है।
कार्तिक आर्यन की पिछली फिल्मों की बात करें तो सत्य प्रेम की कथा काफी पीछे रह गई है। भूल भुलैया 2 ने पहले हफ्ते में 90 करोड़ से ज्यादा का कलेक्शन किया था।
पॉजिटिव रिस्पॉन्स के बावजूद फीकी रही कमाई
दर्शकों की तरफ से फिल्म को एक अच्छा रिस्पॉन्स मिला था। फिल्म को लेकर वर्ड ऑफ माउथ पॉजिटिव था, बावजूद इसके फिल्म उम्मीद के मुताबिक कमाई नहीं कर पा रही है। कार्तिक की पिछली कुछ फिल्मों का रिकॉर्ड देखें तो पति पत्नी और वो ने शुरुआती 7 दिनों में 55.97 करोड़ रुपए का कलेक्शन किया है।
वहीं लुका छुपी ने भी 53.70 करोड़ रुपए का कलेक्शन किया था। भूल भुलैया 2 ने जबरदस्त कमाई करते हुए 92.05 करोड़ रुपए का फर्स्ट वीक कलेक्शन कर लिया था।
हालांकि, कार्तिक की कुछ फिल्में डिजास्टर भी रही थीं। उनकी शहजादा फ्लॉप रही थी। वहीं लव आज कल भी कुछ खास कमाल नहीं दिखा सकी थी। ऐसे में इस फिल्म से कार्तिक और कियारा दोनों को काफी उम्मीदें थीं। शादी के बाद कियारा आडवाणी की भी ये पहली फिल्म है।
72 हूरें से मिलेगी चुनौती?
7 जुलाई को फिल्म 72 हूरें रिलीज हो रही है। हालांकि, ये फिल्म बहुत कम स्क्रीन्स पर रिलीज हो रही है। इसके बावजूद ये फिल्म सत्य प्रेम की कथा को काफी बड़ी टक्कर दे सकती है। इसकी वजह ये है कि पिछले कुछ समय से गंभीर मुद्दों पर बनने वाली फिल्में काफी बेहतर प्रदर्शन कर रही हैं। अब वो द कश्मीर फाइल्स हो या द केरला स्टोरी।